Foxwoods на онлайн пазара, все повече казина "влизат" в интернет | PokerNews
Foxwoods, един от най-големите оператори на казино игри в САЩ, разширява дейността си с планове за партньорство с телевизионната и развлекателна компания Goodson Gaming за навлизане на международния онлайн игрален пазар под името Velocity Gaming.
В изявление на Foxwoods Development се казва, "Velocity Gaming събира в едно лидери в бранша на казино игрите, телевизионните шоу продукции и глобалните лотарии, генерирайки продуктово разпознаване и невероятни преживявания за потребителите на интерактивни игри."
Gary Armentrout, президент на Foxwoods Development, споделя пред местен вестник, че "Ние предлагаме уникален бизнес модел, комбиниращ игрални ТВ шоу програми и игрална интернет страница, промотирайки кръстосано и двете за привличане на клиенти към всяко от тези направления."
Goodson Gaming се състои от Jonathan Goodson, продуцент на игрални шоу програми като "Double Dare", "Card Sharks" и Gaming Solutions International (GSI), която продуцира лотарийни шоу програми като "Make Me Rich," с водещ Christopher Knight от известната лотария "The Brady Bunch" в Мичиган.
Goodson е син на легендарния продуцент на игрални шоу програми Mark Goodson. Goodson старши продуцира дузина шоу програми, включително "The Price is Right," "Family Feud," "Match Game," и "What’s My Line?" След смъртта на Mark Goodson през 1992, Jonathan пое Goodson-Todman Productions, преди да я продаде на All American Television през 1995.
Velocity Gaming ще бъде истински джойнт-венчър, комбиниращ три експертни направления. Според Mark Hutchinson от GSI, който ще ръководи новата компания, "Аз съм човек на лотариите. Партньорът ми, Goodson, е по ТВ шоу програмите, а Foxwoods Development е огромен казино оператор."
Както и когато Harrah’s създаде Harrah’s Interactive Entertainment, и в този случай ще започнат спекулации дали Foxwoods предвижда и очаква легализиране и регулация на онлайн игрите в САЩ в близко бъдеще. "Това сдружение няма да извършва никаква дейност в САЩ", споделя пред вестника Armentrout. "Ние ще подадем документи за лиценз или лицензи държавите, в които интернет игрите са регламентирани, регулирани и облагани."
Foxwoods Resort Casino е едно от най-големите казина в света с над 37,000 кв.м. игрална площ. Целият курорт, който включва 1,416 хотелски стаи, безброй ресторанти и MGM Grand at Foxwoods, покрива площ от 437 000 кв.м..
Foxwoods разполага с най-голямата покер зала на източния бряг на щатите с над 100 покер маси и е домакин на множество големи покер събития, включително World Poker Tour Foxwoods World Poker Finals.
Покер Бизнес MGM World Poker Tour